CELEX: C2006/131/30
Language: fi
Date: 2006-06-03 00:00:00
Title: Asia C-421/04: Yhteisöjen tuomioistuimen tuomio (ensimmäinen jaosto)  9.3.2006  (Audiencia Provincial de Barcelonan esittämä ennakkoratkaisupyyntö) — Matratzen Concord AG v. Hukla Germany SA (Ennakkoratkaisupyyntö — Direktiivin 89/104/ETY 3 artiklan 1 kohdan b ja c alakohta — Rekisteröinnin esteet — EY 28 ja EY 30 artikla — Tavaroiden vapaa liikkuvuus — Vaikutukseltaan vastaava toimenpide — Perustelut — Teollisoikeuden ja kaupallisen oikeuden suoja — Jäsenvaltiossa rekisteröity kansallinen sanamerkki — Tavaramerkki, joka muodostuu jonkin toisen jäsenvaltion kielestä lainatusta sanasta, jolta puuttuu tällä kielellä erottamiskyky ja/tai joka on tällä kielellä niitä tavaroita kuvaileva, joita varten tavaramerkki on rekisteröity)

3.6.2006   
            
            
               FI
            
            
               Euroopan unionin virallinen lehti
            
            
               C 131/17
            
         Yhteisöjen tuomioistuimen tuomio (ensimmäinen jaosto) 9.3.2006 (Audiencia Provincial de Barcelonan esittämä ennakkoratkaisupyyntö) — Matratzen Concord AG v. Hukla Germany SA
   (Asia C-421/04) (1)
   
   (Ennakkoratkaisupyyntö - Direktiivin 89/104/ETY 3 artiklan 1 kohdan b ja c alakohta - Rekisteröinnin esteet - EY 28 ja EY 30 artikla - Tavaroiden vapaa liikkuvuus - Vaikutukseltaan vastaava toimenpide - Perustelut - Teollisoikeuden ja kaupallisen oikeuden suoja - Jäsenvaltiossa rekisteröity kansallinen sanamerkki - Tavaramerkki, joka muodostuu jonkin toisen jäsenvaltion kielestä lainatusta sanasta, jolta puuttuu tällä kielellä erottamiskyky ja/tai joka on tällä kielellä niitä tavaroita kuvaileva, joita varten tavaramerkki on rekisteröity)
   (2006/C 131/30)
   Oikeudenkäyntikieli: espanja
   Ennakkoratkaisua pyytänyt tuomioistuin
   Audiencia Provincial de Barcelona
   Pääasian asianosaiset
   
      Kantaja: Matratzen Concord AG
   
      Vastaaja: Hukla Germany SA
   Oikeudenkäynnin kohde
   Ennakkoratkaisupyyntö — Audiencia Provincial de Barcelona — EY 30 artiklan tulkinta — Teollisen ja kaupallisen omaisuuden suojelu — Jäsenvaltioiden välisen kaupan peitelty rajoittaminen kansallisella sanamerkillä, joka muodostuu toisen jäsenvaltion kielessä kyseessä olevia tavaroita kuvailevasta sanasta (matratzen)
   Tuomiolauselma
   Jäsenvaltioiden tavaramerkkilainsäädännön lähentämisestä 21 päivänä joulukuuta 1988 annetun ensimmäisen neuvoston direktiivin 89/104/ETY 3 artiklan 1 kohdan b ja c alakohta ei estä sellaisen merkin rekisteröintiä jäsenvaltiossa kansallisena tavaramerkkinä, joka muodostuu toisessa jäsenvaltiossa puhutusta kielestä lainatusta sanasta, jolta tällä kielellä puuttuu erottamiskyky tai joka tällä kielellä on niitä tavaroita ja palveluja kuvaileva, joita varten rekisteröintiä on haettu, paitsi jos asianomainen kohderyhmä siinä jäsenvaltiossa, jossa rekisteröintiä on haettu, kykenee ymmärtämään tämän sanan merkityksen.
   
      (1)  EUVL C 300, 4.12.2004.